ઇચ્છાપોર ગામની પાસે જૂનાગામ નામનું એક ગામ છે. આ ગામની એક ભાણેજ નજીકનાં અન્ય બીજા ગામ રાજગિરિની વહુ છે. આ બહેન જૂનાગામ સ્થિત તેમનાં મામાનાં ઘરે આવતાં હતાં, ત્યારે અહીં રહેતી મારી ભત્રીજી સાથે તેની સમસ્યા વિષે વાતો કરતાં હતાં. મારી ભત્રીજી પણ થોડા સમય પહેલાં બાપુનાં કૃપાઅર્શીવાદથી એક જીવલેણ સંકટમાંથી સહજતાપૂર્વક બચી ગઈ હતી. તેથી તે ઘણીવાર આ બહેન સાથે સદ્ગુરુ બાપુ વિષે વાતો કરતી રહેતી હતી. એક દિવસ તેણે આ બહેનને બાપુનો ફોટો, ઉદી અને ત્રિપુરારી પેન્ડલ આપ્યું હતું અને તેને તેનું મહત્ત્વ પણ સમજાવ્યું હતું. આ બહેનને થોડા સમયમાં જ બાપુની ઉદી અને ત્રિપુરારી પેન્ડલથી તેમની સમસ્યાઓમાંથી મુક્તિ મળી હતી, પરિણામ સ્વરુપે તેઓ બાપુ સાથે સુંદરતાથી બંધાઈ ગયા હતાં અને આવી રીતે બાપુનાં માત્ર ફોટા સાથે જ તેની દૃઢ આત્મીયતા બંધાઈ ગઈ હતી. ત્યારબાદ તે બાપુનાં ફોટા સાથે જ વાતો કરતી થઈ ગઈ હતી.